31985R1554
L 149/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1554/85 НА СЪВЕТА
от 4 юни 1985 година
относно сключване на Споразумение между Европейската икономическа общност и правителството на Република Сейшелски острови относно риболова в крайбрежните води на Сейшелските острови
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че е в интерес на Общността да одобри Споразумението между Европейската икономическа общност и правителството на Република Сейшелски острови относно риболова в крайбрежните води на Сейшелските острови, подписано на 23 май 1985 г. в Брюксел,
ПРИЕ НАСТОЯЩИЯ РЕГЛАМЕНТ:
Член 1
Споразумението между Европейската икономическа общност и правителството на Република Сейшелски острови относно риболова в крайбрежните води на Сейшелските острови се одобрява от Общността.
Текстът на споразумението е приложен към настоящия регламент.
Член 2
Председателят на Съвета извършва нотифицирането, предвидено в член 14 от споразумението (2).
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 4 юни 1985 година.